CELEX: E2014J0017
Language: et
Date: 2015-03-31 00:00:00
Title: Kohtu otsus, 31. märts 2015, kohtuasjas E-17/14 – EFTA järelevalveamet vs. Liechtensteini Vürstiriik (EMP/EFTA riigi kohustuste täitmata jätmine – Asutamisvabadus – Kutsealal „Dentist” tegutsemise piirangud Liechtensteinis – Proportsionaalsus)

22.10.2015   
            
            
               ET
            
            
               Euroopa Liidu Teataja
            
            
               C 350/5
            
         KOHTU OTSUS,
   31. märts 2015,
   kohtuasjas E-17/14
   EFTA järelevalveamet vs. Liechtensteini Vürstiriik
   (EMP/EFTA riigi kohustuste täitmata jätmine – Asutamisvabadus – Kutsealal „Dentist” tegutsemise piirangud Liechtensteinis – Proportsionaalsus)
   (2015/C 350/08)
   Kohtuasjas E-17/14, EFTA järelevalveamet vs. Liechtensteini Vürstiriik, esitatud TAOTLUS, et kohus tuvastaks, et olles jätnud kehtima riiklikud õigusnormid, näiteks tervishoiuseaduse artikkel 63 ja nimetatud artikli kehtetuks tunnistamise seaduses sisalduv üleminekusäte, sh tervishoiuseaduse artikli 63 lõike 2 kohaldatavus juhtudel, mis nõuavad, et tegevusloaga „Dentist” tegutseks sel erialal töövõtjana täielikult kvalifitseeritud hambaarsti otsese järelevalve, juhendamise ja vastutuse all, on Liechtensteini Vürstiriik jätnud täitmata EMP lepingu artiklist 31 tulenevad kohustused. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 31. märtsil 2015 otsuse, mille resolutiivosa on järgmine:
   kohus:
   
               1.
            
            
               on tuvastanud, et Liechtensteini Vürstiriik pole täitnud EMP lepingu artiklist 31 tulenevaid kohustusi, olles jätnud kehtima tervishoiuseaduse artikli 63, milles nõutakse, et isik, kellel on kvalifikatsioon, mida nimetatakse saksa keeles „Dentist”, peab tegutsema oma erialal töövõtjana täielikult kvalifitseeritud hambaarsti („Zahnarzt”) otsese järelevalve, juhendamise ja vastutuse all;
            
         
               2.
            
            
               kohustab Liechtensteini Vürstiriiki kandma menetluskulud.